Sven Začek

Sven Začek (sündinud 29. septembril 1980 Valgas) on eesti loodusfotograaf, üks loodus- ja fotoportaali looduspilt.ee asutajaid ja eestvedajaid. Ta õppis aastatel 1987–1996 Võru Kesklinna Koolis ja 1996–1999 Võru Kreutzwaldi Gümnaasiumis. Aastatel 1999–2000 õppis ta Tallinna Tehnikaülikoolis tootmistehnika erialal ning 2000–2006 Tartu Ülikooli majandusteaduskonnas majanduse modelleerimise erialal. Sven Začek on öelnud, et tema loodusehuvi sai alguse siis, kui ta hakkas koos jahimehest äia ja oma naisevennaga jahil käima. Peagi sai püssi asemel kaaslaseks fotoaparaat. 2005. aasta märtsist tegutseb Sven Začek loodusfotograafina. 2006. aasta novembris sai temast Eesti ainukese loodusfoto ajakirja Lofo peatoimetaja. Ajakirja esimene number ilmus 2007. aasta algul ja viimane 2009. aastal. Pärast seda tuli majandusraskuste tõttu ajakirja väljaandmisse paus, 2011. aasta maist ilmus Lofo veebiajakirjana. Peamiselt pildistab Začek Eesti loodust, aga ta on pildistanud ka näiteks Norra ja Namiibia loodust. Eriti tuntud on tema pildid kakkudest ja muudest lindudest. Tal on olnud näitusi üle Eesti. Näitus "Linnu elu" pälvis ka ajakirjanduses tähelepanu, kui händkakk Pärnu Uue Kunsti Muuseumi akna pihta lendas. Teadaolevalt on Sven Začek neljas eestlane Priit Vesilinnu, Remo Savisaare ja Jaan Künnapi kõrval, kelle fotod on pääsenud National Geographicu veergudele. Kõige parema ülevaate tema töödest saab tema kodulehelt. Ta on kuulunud mitme fotokonkursi žüriisse ja olnud paljudel kursustel koolitaja. Sven Začek on kirjutanud ja fotodega illustreerinud kokku üle saja loodus- ja fototeemalise artikli. 2006 – "Kohtumisi metsloomadega" ISBN 9789985312933 2007 – "Värvide lend" ISBN 9789985315675 2011 ja 2014 – "Pääsukese Eestimaa" ISBN 9789949218288 ja ISBN 9789949955510 2013 – "Eestlase oma maa = An Estonian's landscape" ISBN 9789949332878 2014 – "RIGA+" 2005 – 1. koht ja 3. koht Loomafoto konkursil. 2006 – Looduse Aasta Foto konkurss: 2. koht kategoorias "Loomapildid". 2007 – Looduse Aasta Foto konkurss: 2. koht nii loomaportreede, loomad tegevuses kui ka taimed ja seened kategoorias. 2008 – Looduse Aasta Foto konkurss: 1. koht loomaportreede kategoorias ja 1. koht maastikupiltide kategoorias. 2009 – Looduse Aasta Foto konkurss: 1. koht kategoorias "Inimene ja loodus" ja 2. koht kategoorias "Loomad tegutsemas". 2010 – Looduse Aasta Foto konkurss: 1. koht kategoorias "Maastikupildid". 2011 – Looduse Aasta Foto konkurss: 1. ja 3. koht kategoorias "Maastikupildid" ning peaauhind. 2017 – Looduse Aasta Foto konkurss: 1. koht kategoorias "Loomad tegutsemas" (foto "Teie õhtusöök, proua!") Sven Začek on abielus, tal on kaks last. "Punapilved" "Värviline" "Mustviiresed" "Kumab läbi" Fotograafide loend "Sven Zacek vahetas jahipidamise pildistamise vastu" Eesti Päevaleht, 10. veebruar 2007. "Händkakk tahtis läbi akna näitusele trügida" Pärnu Postimees, 18. jaanuar 2010. "Loodusfotograaf: National Geographicusse pääsemine on unistuse täitumine" Postimees, 20. aprill 2010. Loomafoto 2005 parimad tööd Looduse Aasta Foto 2006 Looduse Aasta Foto 2007 Looduse Aasta Foto 2008 Looduse Aasta Foto 2009 Looduse Aasta Foto 2010 Looduse Aasta Foto 2011 Looduse Aasta Foto 2017 võidutööd. laf.looduseomnibuss.ee Sven Začekiga seotud veebilehed Koduleht Lofo.ee Looduspilt.ee Začeki postitused Photpointi ajaveebis Intervjuud ja artiklid "Pigem pilt kui raie" Maaleht Helen Urbanik: "Kaks sõpra loodusest, ajakirjast rääkimata" Eesti Ekspress, 18. jaanuar 2007 Sven Začek: "Metsiku kassi tulek" Eesti Jahimees, veebruar 2007 Riho Laurisaar: "Sven Zacek vahetas jahipidamise pildistamise vastu" Eesti Päevaleht, 10. veebruar 2007 Hans Väre: "Tigekull Sven Zacek vantsib koos huntidega" Sakala, 21. juuli 2007 Eva Klaas: "Loodus: Mees, kes vahetas püssi fotoaparaadi vastu" Virumaa Teataja, 11. detsember 2007 Martin Pau: "Looduspiltnik eelistab vormelile saarmast" Tartu Postimees, 29. jaanuar 2010 Raul Sulbi: "Loodusfotograaf: National Geographicusse pääsemine on unistuse täitumine" Postimees, 20. aprill 2010